Budafok-Tétény
<s>Budafok-Tétény čita se Budafok-Tetenj, službeno mađarski: Budapest XXII. kerülete- 22.</s><s>Budimpeštanski okrug) je ime jednog od 
23 okruga mađarskog glavnog grada - Budimpešte.</s>

<s>Taj okrug je 2015. imao je 54,504 stanovnika, koji žive na površini od 34.25 km².</s>

<s>Karakteristike i historija</s>

<s>Budafok-Tétény leži na jugozapadu grada na desnoj budimskoj strani Dunava, zapadno od otoka Csepel na putu za Érd.</s><s>Okrug je poznat po rezervatu prirode koji se nalazi na dunavskom otoku Háros.</s>

<s>Okrug Budafok-Tétény osnovan je 1950. ujedinjenjem dotad samostalnih naselja.</s>

<s>Teritorij tog okruga kontinuirano je naseljen od neolitika, za Rimljana se kod današnjeg Nagytéténya nalazila fortifikacija Campona, jedna od glavnih na limesu, jer je tu bio važan prelaz preko Dunava.</s>

<s>Historija Budafoka počinje nakon razdoblja osmanske dominacije - 1698. kad je kao i susjedni otok Csepel, postao vlasništvo princa Eugena Savojskog.</s><s>On je osnovao Promontor (latinski: Promontorium) koji je nakon prinčeve smrti - 1739. postao samostalno naselje.</s><s>Kraj je naselio njemačkim kolonima i podigao prve vinograde.</s><s>I susjedni Tétény je postao vinogradarsko mjesto, neprekinuti napredak tih mjesta zaustavljen je 1886., pojavom filoksere, koja je gotovo potpuno uništila vinovu lozu glavni izvor prihoda stanovnika.</s>

<s>Budatétény se sve do 1915., kad je postao samostalno naselje zvao - Kistétény, od tad se u njemu umjesto razbacanih kuća, grade vile.</s><s>Od 1873. dotadašnji Tétény se zove Nagytétény (Veliki Tétény).</s>

<s>Izgradnja južne željezničke pruge (1861. - 1882.) prema Pečuhu postavila je temelj za razvoj industrije. početkom 20. vijeka.</s><s>Razvoj je ubrzan nakon izgradnje prigradske željeznice 1899. - 1909.</s>

<s>Budafok koji je svoje ime dobio 1886. (dotad se zvao Promontor) dobio je status grada 1926.</s><s>Njegova privreda se i nadalje najviše bazirala na vinogradarstvu.</s>

<s>Početkom 20. vijeka znatno je narastao broj stanovnika, nakon Drugog svjetskog rata većina Nijemaca je protjerana iz naselja okruga.</s>

<s>Pobratimski okruzi i gradovi</s>

<s>, Bonn-Zentrum</s>

<s>Izvori</s>

<s>Vanjske veze</s>

<s>Službene stranice okruga</s>

<s>Budimpešta</s>

